Lav et referat af nedenstående tekst:

Tekst:
Borgerne i to større nordjyske byer kan fremover gå en tand mere sikkert på gaden om aftenen og natten. Nu bliver der nemlig opsat 14 videokameraer i Hjørring og Hobro. I Hjørring opsætter Nordjyllands Politi otte kameraer på Strømgade, Springvandspladsen og Jernbanegade. Hobro får seks kameraer fordelt på to centrale gader i midtbyen gader Adelgade og Østergade. Den øgede overvågning sker for at øge trygheden for borgerne, oplyser Nordjyllands Politi. - Vi ved fra videozoner i Aalborg og Frederikshavn, at de her optagelser kan være et virkelig effektivt og vigtigt værktøj for vores efterforskere. Derfor er vi glade for, at vi nu også har ’ekstra øjne’ i Hjørring og Hobro. Erfaringsmæssigt ved vi, hvor straffelovsovertrædelserne oftest sker, så kameraerne er naturligvis placeret derefter, forklarer politiinspektør Ole Kristensen fra Nordjyllands Politi. De to nye videozoner indføres i et samarbejde mellem politiet, lokale beboere og aktører samt Hjørring og Rebild kommuner. KORT: Her opsættes kameraerne i Hjørring: KORT: Her opsættes kameraerne i Hobro: Ingen hemmelige kameraer Borgerne kan tydeligt se, hvor kameraerne er opsat - der er nemlig opsat skilte, når man bevæger sig ind i videozonerne. - Videozonerne er tydeligt skiltet ved alle adgangsveje til de filmede områder, så alle er med på, hvor der filmes. Men ingen ser optagelserne i det daglige. De lagres blot automatisk, og så kan vi få adgang til at se relevante optagelser, hvis vi skal opklare en konkret forbrydelse, som er sket i det filmede område. Så videozonerne kommer helt klart ofre i eksempelvis voldssager til gode, understreger Ole Kristensen. Den nye videoovervågning er en del af finanslovens ekstra bevilling fra 2018, hvor der blev afsat penge til omkring 100 kameraer i landets politikredse. I forvejen er der videoovervågning i udvalgte gader i Aalborg og Frederikshavn.

Referat:
Nye videokameraer skal gøre det nemmere at opklare forbrydelser, der sker i de nøje udvalgte områder.